PUHJA LASTEAIA HOOLEKOGU KOOSOLEKU PROTOKOLL NR 1

4. november 2019

Algus: 17.30

Lõpp: 18.40

**Koosoolekut juhatas:** Leelo Suidt (direktor)

**Koosolekut protokollis:** Maris Toomessalu (hoolekogu liige)

**Koosolekul osalesid:** Leelo Suidt, Kersti Palm, Kerli Kirriland-Ilp, Kristina Ermel, Triinu Vihmann, Külli Muutra (õpetajate esindaja), Maris Toomessalu, Liis Saadjärv.

**Koosolekult puudus:** Milvi Sepp (valla esindaja)

PÄEVAKORD

1. Hoolekogu esimehe ja aseesimehe valimine
2. Protokollija valimine
3. Tööplaan õppeaastaks 2019/2020
4. Jooksvad küsimused
5. **Hoolekogu esimehe ja aseesimehe valimine**

Toimus hoolekogu liikmete tutvustamine. L. Suidt küsis, kas on vabatahtlikke, kes soovivad kandideerida hoolekogu esimehe kohale. K. Palm oli nõus esitama oma kandidatuuri. Toimus avalik hääletamine, kõik olid poolt.

**Otsustati hoolekogu esimeheks valida Kersti Palm.**

Hoolekogu aseesimehe kohale esitati kandidaadiks Kristina Ermel. Toimus avalik hääletus, kõik olid poolt.

**Otsustati hoolekogu aseesimeheks valida Kristina Ermel.**

1. **Protokollija valimine**

L. Suidt küsis, kas on vabatahtlikke, kes soovivad edaspidi hoolekogu koosolekuid protokollida. Vabatahtlikke soovijaid ei olnud. Hoolekogu liikmed tegid ettepaneku esitada kandidaadiks Maris Toomessalu. Toimus avalik hääletamine, kõik olid poolt.

**Otsustati hoolekogu koosolekute protokollijaks valida Maris Toomessalu.**

1. **Tööplaan õppeaastaks 2019/2020**
2. L. Suidt teavitas hoolekogu, et ka sel õppeaastal on plaanis korraldada lasteaia personalile kaks kuni kolm õppepäeva. See tähendaks aga seda, et tuleks kaasata osasid lapsevanemaid, kes saaksid lastel sel ajal silma peal hoida.

L. Saadjärv meenutas, et varasemalt on lasteaia kodukirja lisatud juba punkt selle kohta, et kui lapsevanemaid teavitatakse 1 kuu varem ette, siis on lasteaial õigus erakorraliselt paluda lapsi sel päeval lasteaeda mitte tuua.

**Otsustati, et 1 kuu etteteatamisaega on piisav ning samuti sobib, kui kaasatakse ka lapsevanemaid, et võimaldada laste viibimine lasteaias ajal, kui personal viibib ühiskoolitusel.**

1. L. Suidt küsis, millised plaanid oleksid hoolekogul sel õppeaastal. Ta lisas, et endiselt on puudu veel raha, et lasteaia õuealale tellida juurde kiikesid.

* K. Ermel tegi ettepaneku kaaluda taaskasutusteemalise laada vms ürituse korraldamist.
* K. Palm tegi ettepaneku kevadel korraldada lasteaiaülene piknik.
* Ühiselt leiti, et kevadel võiks toimuda taas taimelaat.
* L. Saadjärv tegi ettepaneku suunata sel aastal hoolekogu tähelepanu rohkem lastele huvitavate ürituste korraldamisele ning tõmmata tegevust tagasi rahakogumise teemal.

**Otsustati taaskasutusmüüki mitte korraldada. Esialgseks eesmärgiks oleks koostöös õpetajatega lühikese ja vaimuka näidendi ettevalmistamine ja ettekandmine lastele. Esialgne tähtaeg märts. Samuti otsustati, et taimelaat võiks ka sellel õppeaastal toimuda.**

1. **Jooksvad küsimused**
2. K. Ermel tegi ettepaneku võtta ühendust vallavalitsusega ja suhelda valla esindaja osalemise osas hoolekogu koosolekutel. Nimelt osales eelmisel õppeaastal valla esindaja hoolekogu koosolekutel vaid ühe korra, samas on valla esindaja kohalolek koosolekul siiski väga oluline.

**Otsustati, et hoolekogu esimees kirjutab valda sellel teemal kirja.**

1. L. Saadjärv küsis, kas ja kuidas on lahenenud probleemid jalgpallitreeningute osas sobiva aja leidmisel.

L. Suidt vastas, et uueks ajaks on kokku lepitud teisipäev kl 15.15. Varasemal ajal ei ole võimalik trenne teha, kuna tegemist on õppeajaga.

1. M. Toomessalu küsis, kas on plaanis rajada seikluspargile ka aluspind, kuna praeguseks on teatud kohtades maapind väga porine.

L. Suidt vastas, et hetkel rahalised vahendid selleks puuduvad, aga plaanis see on. Valida oleks kolme katte vahel - muru, puukooremultš ja kummikate. Nimetatutest viimane ei ole rahaliselt võimalik.

1. K. Palm küsis, kas abiõpetaja asendaja on leitud.   
   L. Suidt vastas, et jah, abiõpetaja on olemas.

(allkirjastatud digitaalselt)

Leelo Suidt

Koosoleku juhataja

(allkirjastatud digitaalselt)

Kersti Palm

Hoolekogu esimees

(allkirjastatud digitaalselt)

Maris Toomessalu

Koosoleku protokollija